
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ
	«19» снежня 2023 г.
	         № 177
	   г. Масква



Аб унясенні змяненняў у Палажэнне аб Кансультатыўным 
камітэце па інфарматызацыі, інфармацыйна-камунікацыйных тэхналогіях і ахове інфармацыі
У адпаведнасці з пунктамі 7 і 44 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), з мэтай рэалізацыі пунктаў 5–7 Пратакола аб інфармацыйна-камунікацыйных тэхналогіях і інфармацыйным узаемадзеянні ў рамках Еўразійскага эканамічнага саюза (дадатак № 3 да ўказанага Дагавора) Калегія Еўразійскай эканамічнай камісіі вырашыла:
1. Унесці ў Палажэнне аб Кансультатыўным камітэце па інфарматызацыі, інфармацыйна-камунікацыйных тэхналогіях і ахове інфармацыі, зацверджанае Рашэннем Калегіі Еўразійскай эканамічнай камісіі ад 2 чэрвеня 2016 г. № 53, змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	М. Мясніковіч


 
	
	ДАДАТАК
да Рашэння Калегіі
Еўразійскай эканамічнай камісіі
ад 19 снежня 2023 г. № 177



ЗМЯНЕННІ,
якія ўносяцца ў Палажэнне аб Кансультатыўным 
камітэце па інфарматызацыі, інфармацыйна-камунікацыйных тэхналогіях і ахове  інфармацыі
1. Падпункт «з» пункта 11 пасля слова «старшыні» дапоўніць словамі «і адказнага сакратара».
2. У пункце 14 словы «старшынёй Камітэта» выключыць.
3. Падпункт «б» пункта 15 выкласці ў наступнай рэдакцыі:
«б) ажыццяўляе кантроль за падрыхтоўкай матэрыялаў па пытаннях, уключаных у парадак дня пасяджэння Камітэта;».
4. У пункце 19 словы «, супрацоўнікаў Камісіі» выключыць.
5. У пункце 24:
а) пасля слоў «Старшыня Камітэта» дапоўніць словамі «(намеснік старшыні Камітэта)»;
б) словы «ўпаўнаважаных органаў і» выключыць.
[bookmark: _GoBack]6. У першым пункце 30:
а) у абзацы першым словы «30. Члены Камітэта ўдзельнічаюць» замяніць словамі «Члены Камітэта ўдзельнічаюць»;
б) у абзацы другім словы «сваё меркаванне» замяніць словам «пазіцыю».

